บุญตา เมืองใหม่ - วิกิพีเดีย

# บุญตา เมืองใหม่

### จากวิกิพีเดีย สารานุกรมเสรี

บุญตา เมืองใหม่ เป็นนักร้องลูกทุ่งหญิง ที่ถีบตัวเองจากการเป็นหางเครื่องในวงหมอรำ ขึ้นมาเป็น นักร้องลูกทุ่งหญิงที่ได้รับความนิยมอย่างมากในปัจจุบัน โดยเฉพาะอย่างยิ่งจากเพลง " คนดีที่อ้ายบ่ฮัก"

## [แก้] ประวัติ

บุญตา เมืองใหม่ หรือ กิ๊ก มีชื่อจริงว่า จำปี ขนทรัพย์ เป็นบุตรของนางพันธุ์ และนายสมบูรณ์ เกิดเมื่อ 11 กุมภาพันธ์ พ.ศ. 2524 ที่ อำเภอศรีเมืองใหม่ จังหวัดอุบลราชธานีในครอบครัวเกษตรกร ทำไร่ ทำนายากจน มีพี่น้อง 7 คน บุญตาเป็นน้องคนสุดท้อง บุญตาจบการศึกษาระดับประถมจากบ้านนอก แล้วเข้ามาเรียน การศึกษานอกโรงเรียนจนจบ ม.3 ที่โรงเรียนวัดไผ่ตัน

## [แก้] เข้าสู่วงการ

บุญตา เข้าสู่วงการลูกทุ่งด้วยการเป็นหางเครื่องอยู่วงหมอลำ “เฉลิมพล มาลาคำ” ตั้งแต่อายุประมาณ 13 ปี ต่อมาหัวหน้าวงเห็นแววจึงให้รับบทนางเอก ได้ค่าเหนื่อยคืนละ 150 บาท ต่อมาได้ลาออก และหันไปทำมาหาเลี้ยงชีพด้วยการเป็นลูกจ้างขายผ้ากับพี่สาวที่อุดรธานี และพี่สาวได้ฝากเข้าเป็นหางเครื่องอยู่ในวงดนตรีของ “มนต์สิทธิ์ คำสร้อย” และขัฃยับขยายมาเป็นนักร้อง แต่เมื่อมนต์สิทธิต้องปิดวงเพราะเพราะเศรษฐกิจฟองสบู่แตก บุญตาหันไปเป็นนักร้องคาเฟ่อยู่พักหนึ่ง

ต่อมา ทางบริษัทชัวร์ออดิโอ เรียกตัวไปเทสต์เสียง ปรากฏว่าเธอไม่ผ่าน แต่วิวัฒน์ ไทยวัฒนานนท์ นายห้างชัวร์ออดิโอเห็นแววดัง จึงให้เธอเข้ามาอยู่ในบริษัทเพื่อฝึกฝนการร้องเพลงอย่างจริงจัง และหลังจากที่ฝึกฝนการร้องเพลงจนสอบผ่านแล้ว จึงได้เริ่มงานแรกกับรุ่นพี่ในสังกัด

ก่อนหน้าที่จะได้รับความนิยมจากแฟนเพลงสูงสุด เธอเคยมีผลงานทั้งประเภทกลุ่ม และประเภทคู่กับนักร้องคนอื่นๆในสังกัดมาแล้วหลายคน แต่มาประสบความสำเร็จสูงสุดจากเพลงคนดีที่อ้ายบ่ฮัก ในผลงานเดี่ยวชุดที่ 2

## [แก้] ผลงาน

ผลงานเดี่ยว

- ชุดที่ 1 จำไว้นะ
- ชุดที่ 2 คนดีที่อ้ายบ่ฮัก (2549)
- ชุดที่ 3 รับปากได้บ่ (2550)

เพลงที่เป็นที่รู้จัก

- คนดีที่อ้ายบ่ฮัก
- สาวศรีเมืองใหม่
- สาวโรงงานคนเหงา

ผลงานวง

บุญตา เมืองใหม่ จับคู่กับ อั้ม นันทิยา ตั้งเป็นวงดูโอลูกทุ่งชื่อ วงกาละแม มีผลงานเพลงแนวแด๊นซ์อีสานออกมาชุดหนึ่งชื่อ กาละแม

- กาละแม (มี.ค. 48)

ผลงานกลุ่ม

- ชัวร์ชะชะช่า ชุดที่ 1 (ธ.ค. 44)
- ชัวร์ชะชะช่า ชุดที่ 2 (ธ.ค. 44)

ร่วมกับมนต์สิทธิ์ คำสร้อย , ดำรง วงศ์ทอง , เกษม คมสันต์ , สำราญ บุญลาภ , ฝน ธนสุนทร และ อัมพร แหวนเพชร

- ชัวร์ชะชะช่า ชุดที่ 3 (ต.ค. 45)
- ชัวร์ชะชะช่า ชุดที่ 4 (ต.ค. 45)

ร่วมกับมนต์สิทธิ์ คำสร้อย , ดำรง วงศ์ทอง , เกษม คมสันต์ , สมชาย ไทรงาม ,ฝน ธนสุนทร ,อัมพร แหวนเพชร และ แอร์ สุชาวดี

- ชัวร์ชะชะช่า ชุดที่ 5 (ต.ค. 46)
- ชัวร์ชะชะช่า ชุดที่ 6 (ต.ค. 46)

ร่วมกับเกษม คมสันต์ , สมชาย ไทรงาม ,สันติสุข มุกดาหาร , แอร์ สุชาวดี และสุพรรษา มาภิรมย์

- จดหมายรักจากชัวร์ (ส.ค. 46)

ร่วมกับมนต์สิทธิ์ คำสร้อย , ดำรง วงศ์ทอง , เกษม คมสันต์ , สมชาย ไทรงาม ,ฝน ธนสุนทร และ แอร์ สุชาวดี

ผลงานรวมฮิต

- 3 สาวดาวชัวร์ (ส.ค.2549)

## [แก้] เกียรติยศ

- รางวัล"ลูกดีเด่น" จากสภาสังคมสงเคราะห์ เนื่องในโอกาสวันแม่แห่งชาติ ประจำปี 2549

ดึงข้อมูลจาก "http://th.wikipedia.org../../../%E0%B8%9A/%E0%B8%B8/%E0%B8%8D/%E0%B8%9A%E0%B8%B8%E0%B8%8D%E0%B8%95%E0%B8%B2_%E0%B9%80%E0%B8%A1%E0%B8%B7%E0%B8%AD%E0%B8%87%E0%B9%83%E0%B8%AB%E0%B8%A1%E0%B9%88.html".

หมวดหมู่: บุคคลที่เกิดในปี พ.ศ. 2524 | นักร้องลูกทุ่งไทย | ชาวอุบลราชธานี | นักร้องไทย

##### Views

- บทความ
- อภิปราย
- รุ่นปัจจุบัน

##### ค้นหา